গর্ভকালীন সময়ে ভালোমতো সিদ্ধ করা খাসি অথবা ছাগলের মাংস নিরাপদে খেতে পারবেন। তবে গরু, খাসি ও ছাগলের মাংসে তুলনামূলকভাবে বেশি চর্বি থাকে। অতিরিক্ত চর্বিযুক্ত খাবার খেলে মায়ের ওজন বাড়ার পাশাপাশি হার্টের রোগের ঝুঁকি বেড়ে যায়। তাই গরুর অথবা খাসির মাংস অনেক বেশি না খেয়ে পরিমিত পরিমাণে খাবেন। বেশিরভাগ সময়ে মাছ, ডিম, ডাল ও মুরগির মাংস বেছে নেওয়ার চেষ্টা করবেন। আর গরু-খাসি খাওয়ার সময়ে চর্বি ছাড়া মাংসের টুকরা খাবেন।